«Կարող է՝ կիրառվի սփռեյ մեթոդը, այսինքն`ընտրողը թանաքոտի մատները, դրա շնորհիվ 12 ժամ չի ջնջվի մատնահետքը և տվյալ անձը, երկրորդ անգամ չի կարող քվեարկել: Սա նույնպես քննարկման առարկա է, ինչպես գիտեք՝ նաև ակտիվ և պասիվ ընտրական ցուցակների խնդիր ենք դրել, որը քննարկման առարկա է: Հանրապետությունում առկա փաստացի ընտրողների քանակը պետք է ֆիքսվի ակտիվ ցուցակներում: Պասիվ ցուցակում պետք է լինեն այն ընտրողները, ովքեր այս պահին չեն գտնվում հանրապետությունում: Եթե տվյալ մարդիկ հանրապետություն կտեղափոխվեն ընտրությանը մասնակցելու նպատակով, դա կարձանագրվի սահմանային անցակետերում, այդ կերպ հնարավոր կլինի հստակ բացառել այդ մարդկանց փոխարեն քվեարկելու պրակտիկան»,- մանրամասնեց պատգամավորը: